open-index/open-wikipedia-markdown huggingface dataset:
Matti Tikkanen (tanssija)

**Matti Sakari Tikkanen** (s. 17. lokakuuta 1945) on suomalainen entinen balettitanssija ja näyttelijä. Hän oli Suomen Kansallisoopperan tanssija 1961–1968 ja ensitanssija 1966–1968, Zürichin oopperan soolotanssija 1968–1972, Düsseldorfin Deutsche Oper am Rheinin soolotanssija 1972–1974, Houston Balletin (USA) ensitanssija 1975–1977 sekä Suomen Kansallisoopperan ensitanssija 1977–1985.
Hän on esittänyt miespääosan muun muassa baleteissa *[[Joutsenlampi]]*, *[[Prinsessa Ruusunen]]*, *[[Pähkinänsärkijä]]*, *[[Giselle]]*, *[[Kolmikolkkahattu (baletti)|Kolmikolkkahattu]]*, *[[Orfeus]]* ja *[[Ihmeellinen mandariini]]*.

Tikkanen oli kansainvälisen tason tanssija ja hänelle myönnettiin Pro Finlandia -mitali 1975. 
Hän on saanut myös Suomen Näyttelijäliiton ja Tanssitaiteilijain liiton ansiomerkit.

Matti Tikkanen on vieraillut Suomen Kansallisoopperan baletin mukana muun muassa Ruotsissa, Norjassa, Ranskassa, Sveitsissä, Puolassa, Unkarissa, Argentiinassa, Brasiliassa, Chilessä, Perussa, Kolumbiassa, Venezuelassa ja Meksikossa.

Lisäksi Tikkanen on näytellyt televisiofilmeissä *Aikalisä*, *Ruusuinen hetki* ja *Ilmianto* sekä Jussi Parviaisen näytelmässä *Akka*.

Hän on opettanut klassista balettia Teatterikorkeakoulussa, Tanssiteatteri Raatikossa, Suomen Tanssitaiteilijaliitossa sekä Porin, Tampereen, Kokkolan ja Vaasan tanssikouluissa. Nykyisin hän on eläkkeellä.

## Lähteet
Zbyněk Pospěch

**Zbyněk Pospěch** (s. 24. lokakuuta 1982) on tšekkiläinen jalkapalloilija, pelipaikaltaan keskushyökkääjä.

Pospěch on edustanut urallaan seuratasolla SFC Opavaa (1999–2004), 1. FC Slováckoa (2004–2005), FC Slovan Libereciä (2005–2007), Odd Grenlandia vuonna 2007 ja Artmedia Bratislavaa vuodesta 2008. Maajoukkueessa hän ei ole pelannut.

## Lähteet
Kiinan koripallomaajoukkue

**Kiinan koripallomaajoukkue** edustaa Kiinaa miesten koripallon maajoukkuekilpailuissa. Sitä hallinnoi "Kiinan koripallon hallintokeskus", joka liittyi FIBA:n jäseneksi 1974.

Kiina osallistui koripallon miesten olympiaturnaukseen ensimmäisen kerran Los Angelesissa 1984 sijoittuen kymmenenneksi. Parhaimmillaan se on ollut olympialaisissa kahdeksas Atlantassa 1996, Ateenassa 2004 ja Pekingissä 2008.

MM-kilpailujen lopputurnauksessa Kiina debytoi Filippiineillä 1978, jolloin se sijoittui yhdenneksitoista. Parhaan sijoituksensa, kahdeksannen tilan, se on saavuttanut Kanadan MM-kisoissa 1994.

Kiina on voittanut Aasian-mestaruuden vuodesta 1975 lähtien yhteensä 16 kertaa. Aasian kisojen miesten koripalloturnauksen maa on voittanut seitsemän kertaa.

## Arvokisasijoitukset
### Olympialaiset
* Los Angeles 1984 – 10.
* Soul 1988 – 11.
* Barcelona 1992 – 12.
* Atlanta 1996 – 8.
* Sydney 2000 – 10.
* Ateena 2004 – 8.
* Peking 2008 – 8.
* Lontoo 2012 - 12.
* Rio de Janeiro 2016 - 12.

### MM-kilpailut
* Filippiinit 1978 – 11.
* Kolumbia 1982 – 12.
* Espanja 1986 – 9.
* Argentiina 1990 – 14.
* Kanada 1994 – 8.
* Yhdysvallat 2002 – 12.
* Japani 2006 – 15.
* Turkki 2010 – 16.

## Lähteet
Martial Arts

**Martial Arts** () on nimitys itsepuolustuslajeihin keskittyville toimintaelokuville. Usein elokuvien juonet ovat melko yksinkertaisia ja keskittyvät taistelukohtauksiin, jotka realismin sijaan painottavat näyttävää ja vauhdikasta kamppailua. Kamppailulajielokuvien suosio ja tuotantoluvut olivat suurimmillaan 1970-luvulla. Suurin osa lajityypin elokuvista tehdään Yhdysvalloissa ja Itä-Aasiassa, erityisesti Kiinassa ja Hongkongissa.

Vanhan koulukunnan kung fu -elokuvat ovat muita realistisempia ja keskittyvät nimenomaan klassisiin kung fu -kamppailuihin. Taistelukohtaukset on tyypillisesti kuvattu pitkillä otoilla nopeiden leikkausten hyödyntämisen sijaan. Nämä elokuvat olivat nimensä mukaisesti taistelulajielokuvien ensimmäisiä edustajia ja niiden kulta-aika oli vuosien 1965-1985 aikoihin, jolloin niitä tehtiin paljon Hongkongissa ja Taiwanissa. Ns. vaijeri- kung fu on uudenaikaisempi lajityyppi, jonka nimi tulee näyttelijöihin kiinnitetyistä, kuvan ulkopuolelle rajatuista vaijereista. Niiden avulla hyppimisestä ja erilaisista tempuista saadaan paljon tosielämää näyttävämpiä. Juonikuviot sijoittuvat usein muinaiseen Kiinaan ja hyödyntävät fantasiaelementtejä. Wuxia-tyylilajissa otellaan miekalla ja muilla aseilla paljaiden käsien sijaan.

Tunnetuimpia kung fu -elokuvien tähtiä ovat olleet Bruce Lee, Jackie Chan ja Jet Li. Leen kuoltua ilmestyi useita kamppailulajielokuvia, jotka joko käsittelivät Leetä tai joiden pääosanesittäjän annettiin ymmärtää olevan Lee. Lajityypistä käytetään nimitystä bruceploitaatio. Japanilaisista kamppailuelokuvien tähdistä tunnetuin lienee Sonny Chiba. Nykyisin menestyneitä lajityypin näyttelijöitä tulee myös länsimaista: heistä mainittakoon Chuck Norris, Jean-Claude Van Damme, Mark Dacascos ja Steven Seagal.

Dramaattisten taistelukohtauksien ja vauhdikkaiden juonikuvioiden lisäksi myös camp-arvojen on nähty lisäävän joidenkin taisteluelokuvien viihdearvoa. Julkisuuden henkilöistä Alice Cooper on tunnustautunut kung fu -elokuvien, varsinkin todella huonojen sellaisten, faniksi.

## Lähteet

## Kirjallisuutta
*Yip, Man-Fung: *Martial Arts Cinema and Hong Kong Modernity : Aesthetic, Representation, Circulation.* Hong Kong University Press, 2017. .
Grecon puolustus

**Grecon puolustus** on shakkiavaus, jota kuvailevat siirrot
:1.e4 e5
:2.Rf3 Df6

Avaus on nimetty Gioachino Grecon mukaan. Toisinaan avausta kutsutaan myös nimellä McConnellin puolustus.

Toisella siirrollaan musta rikkoo normaaleja avausperiaatteita ja tuo kuningattaren aikaisin peliin. Samalla kuningatar vie kuningasratsun parhaan ruudun, minkä takia se kehitetään peliin h6:n tai e7:n kautta. Avaus ei ole kuitenkaan suora tappio, mutta valkea saa hyviä uhkauksia suoraan. Manööverit Rc3-d5 ja d3+Lg5 ovat heti uhkia ja musta joutuukin usein pelaamaan c6 ja h6 estääkseen nämä. Valkean selvän kehitysedun takia avausta ei näe huipputasolla.

## Katso myös
*Luettelo shakkiavauksista
*Luettelo gambiiteista

## Lähteet
*ECO codes 
*Chess Opening Explorer 
*Opening Lanes
Vatsa sisään, rinta ulos!

**Vatsa sisään, rinta ulos!** on Aarne Tarkaksen käsikirjoittama ja ohjaama suomalainen elokuva vuodelta 1959. Lajityypiltään se on sotilasfarssi ja lajin edustajana viimeinen SF:n tuottama. Yleisömenestykseltään se oli vuoden parhaita.

## Juoni
Tommi Rinteen esittämälle sotamies Pöntiselle on monien  arestirangaistustensa vuoksi määrätty runsaasti ylipalvelusta, ja kotiuttaminen on siirtynyt. Pikkukaupungin varuskunnassa mietitään kuumeisesti, kuinka alati keppostelevasta Pöntisestä saataisiin lopulta kelpo sotilas. Hänet määrätään siirrettäväksi erään tempauksen jälkeen pedantin kapteeni Roudan komppaniaan. 

Kapteeni Tauno Routa (Helge Herala) on joutunut epämieluisaan tehtävään, sillä naisia kammoava upseeri on määrätty opettamaan poikkeusoloissa toimimista tyttökoulun oppilaille. Tytöt huomaavat Roudan vaivaantuneisuuden ja kiusoittelevat häntä ensiapukoulutuksen aikana. Paniikkiin joutunut Routa pakenee tilannetta piiloon pesuhuoneeseen mutta jää yöksi kouluun lukkojen taakse. Paljastumisen pelossa hän naamioituu siivoojaksi. Pahaksi onneksi varuskunnassa odotellaan kenraalin tarkastusta, johon myös Pöntinen osallistuu pukeuduttuaan pilailumielessä kapteeniksi. 

Elokuvan juoni rakentuu pitkälti pikkutuhmien mielikuvien ja vuorosanojen varaan Roudan yrittäessä saada riisumaansa univormua takaisin. 

## Näyttelijät

## Lähteet
Matti Tikkanen

**Matti Tikkanen** voi tarkoittaa seuraavia henkilöitä:

* Matti Juhani Tikkanen, Matti J. Tikkanen (s. 1943), Helsingin yliopiston vararehtori ja sisätautiopin professori
* Matti Juho Tikkanen (s. 1945), Helsingin yliopiston luonnonmaantieteen professori emeritus
* Matti Sakari Tikkanen (s. 1945), suomalainen balettitanssija
* Matti Haakon Tikkanen, Matti H. Tikkanen (1915–1994), metallurgian professori
WRC 3

**WRC 3: The Official Game of the FIA World Rally Championship** (lyhyesti **WRC 3**) on vuonna 2003 Evolution Studiosin kehittämä ralliaiheinen ajopeli. WRC 3 on pelisarjansa kolmas peli ja siinä pelaaja pääsee ajamaan vuoden 2003 kaikilla WRC-autoilla ja ajamaan kaikissa vuoden 2003 virallisissa WRC-kohteessa. Pelissä pystyy myös avaamaan lukittuja erikoisversioita ja Extreme-autoja joilla pelaaja voi ottaa osaa mestaruuskauteen. Peliä tehtiin vain PlayStation 2 -pelikonsolille. Pelistä löytyivät myös kaikki vuoden 2003 tehdaskuljettajat  Colin McRaeta lukuun ottamatta.
 
## Autot

Pelissä on valittavissa seitsemän WRC-autoa: Peugeot 206 WRC, Citroën Xsara WRC, Ford Focus WRC, Subaru Impreza WRC, Mitsubishi Lancer WRC ja Škoda Fabia WRC.

## WRC-kohteet

Pelissä on 14 erilaista WRC-kohdetta ja nämä ovat: Monaco, Ruotsi, Turkki, Uusi-Seelanti, Australia, Kypros, Argentiina, Kreikka, Saksa, Suomi, Ranska, Italia, Espanja ja Wales.

## Aiheesta muualla
*
Mecachrome

**Mecachrome** on tekniikkaan erikoistunut yritys, joka valmistaa tuotteita muun muassa ilmailuun, autoteollisuuteen- ja moottoriurheiluun.

Vuonna  Mecachromesta tuli Formula 1 -sarjan moottorintoimittaja, kun vanhat Renault'n moottorit nimettiin Mecachromeiksi.  Moottorilla ajettiin kolme palkintosijaa. Benetton nimesi moottorit Playlifeksi. Mecachrome on toimittanut GP2-sarjaan moottorit vuodesta 2005 lähtien ja vuonna 2017 uudelleen nimettyyn Formula 2 -sarjaan. Toukokuussa 2021 uutisoitiin, että F1-sarjassa Renault’lla työskennellyt Cyril Abiteboul siirtyy Mecachromen moottoriurheiluosaston tekniseksi neuvonantajaksi.

## Formula 1 -tulokset

## Lähteet

## Aiheesta muualla
* Yrityksen kotisivu
Deutsche Oper am Rhein

**Deutsche Oper am Rhein** on Düsseldorfin ja Duisburgin kaupunkien teatteri, jolla on pitkät perinteet kahden suurkaupungin yhteistyössä. Oopperan, operetin ja musikaalien ohella se esittää myös balettia. Sillä on Saksan suurin oopperan henkilökunta.

Naapurikaupungit tekivät 1955 sopimuksen oopperan muodostamisesta, sen ensimmäinen johtaja oli Hermann Juch. Teatterin ensimmäinen kausi alkoi 28. syyskuuta 1956. Oopperan historia alkaa vuodesta 1873, jolloin Düsseldorfiin alettiin rakentaa kaupunginteatteria.
Sardiniandoggi

**Dogo Sardesco** eli *sardiniandoggi* on italialainen koirarotu. Se tunnetaan kotimaassaan paremmin nimellä **Cani Pertiatzu**. 

## Ulkomuoto
Rotua on kuvailtu pieneksi molossikoiraksi. Koiran paino vaihtelee 35 kilogrammasta (pieni narttu) jopa 50 kilogrammaan (isokokoinen uros) ja säkäkorkeus 55 senttimetristä 65 senttimetriin. Turkin väri on aina brindle eri sävyissä.

## Alkuperä
Sardiniandoggi on metsästys- ja vartiokoira sekä laumanvartija, mutta sitä on käytetty myös sotakoirana. Se on erittäin vanha ja on säilynyt lähes muuttumattomana. Se on peräisin Sardinian saarelta.

## Luonne ja käyttäytyminen
Luonteeltaan koirarotu on rauhallinen, mutta myös samalla erittäin valpas ja jopa pelottava suorittaessaan vartiotehtäväänsä.

## Nykyinen käyttötarkoitus
Rotua käytetään edelleen Italiassa ja muuallakin pitkälti puhtaasti työkoirana. Rodun jalostuksessa koiran ulkomuotoa tärkeämpää on tuoda koiran toimivuus esille työtehtävissään. Koiran siis tulee olla ennemminkin käytännöllinen kuin kaunis. Useimmat kasvattajat eivät myy koiraa vain seurakoiraksi tai pienen rivitalonpihan koristeeksi, eivätkä he anna koiria juuri kotimaansa ulkopuolelle. Rotua ei tapaa juuri muualla kuin Italiassa ja Espanjassa. Rotu ei luonteensa ja alkuperäisen käyttötarkoituksensa puolesta sovi seurakoiraksi eikä pieniin sisätiloihin.

## Lähteet
*Molosser World  
*HundeGuiden 

### Viitteet
Zürichin ooppera

**Zürichin ooppera** sijaitsee Zürichin keskustassa lähellä Bellevueta, Sveitsissä. Vuoteen 1964 se oli *Kaupunginteatteri. *Sen jälkeen se nimettiin *Oopperaksi*. Teatteri avattiin 30. syyskuuta 1891 ja siellä on 1&nbsp;100 katsojapaikkaa.

Zürichin oopperan intendenttinä toimii Andreas Homoki. Hänen edeltäjänsä oli Alexander Pereira, joka toimi tehtävässä vuodesta 1991 vuoteen 2012. Zürichin oopperan johtajana toimii Sophie de Lint ja baletin johtajana toimii Christian Spuck. Ennen Christian Spuckia baletin johtajana toimi Heinz Spoerli. Zürichin oopperan nykyinen ylikapellimestari on italalainen Gianandrea Noseda. Häntä edelsivät ylikapellimestarin tehtävässä Fabio Luisi ja Daniele Gatti. Franz Welser-Möst oli Zürichin oopperan ylikapellimestari vuodesta 1995 vuoteen 2008.

Zürichin oopperaan on kiinnitetty muun muassa sellaisia laulajia kuin Elena Moșuc, Piotr Beczała ja Matti Salminen. Zürichin oopperassa ovat vierailleet lähes kaikki maailman merkittävät oopperatähdet. Zürichin oopperassa toimii myös kansainvälinen oopperastudio (International Opera Studio, IOS), jossa on opiskellut myös suomalaisia laulajia ja pianisteja.

Zürichin ensimmäinen suuri teatteri oli 10. marraskuuta 1834 avattu *Aktientheater*.

## Aiheesta muualla

* Zürichin oopperan sivusto  
* Heinz Spoerlin sivusto
Buren

**Buren** on kunta Alankomaissa, Gelderlandin provinssissa. Asukkaita kunnassa on 25&nbsp;667 (31.12.2008) ja väestötiheys on 191 as./km². Kunnan pinta-ala on 142,93 neliökilometriä, josta vettä on 8,56 km². Burenin pormestarina toimii Klaas Tammes. Kunnan keskuspaikka on Maurik, jossa muun muassa kunnantalo sijaitsee.

Burenin naapurikunnat ovat Utrechtse Heuvelrug pohjoisessa, Rhenen koillisessa, Neder-Betuwe kaakossa, Tiel etelässä, Geldermalsen lounaassa sekä Wijk bij Duurstede ja Culemborg luoteessa.

Vanhin tunnettu lähde asutukselle Burenin kaupungin alueella on vuodelta 772. Ensimmäinen maininta Burenin alueella olleesta linnasta on vuodelta 1298. Buren sai kaupunkioikeudet vuonna 1395 Allard IV van Burenilta.

Burenin linna päätyi Alankomaiden kuningasperheen haltuun. Kuningatar Beatrix on itse asiassa Burenin kreivitär (). Vuosien 1804 ja 1883 välisenä aikana linna vähitellen purettiin.

## Asutuskeskukset

Kaupunki (): Buren. Kylät (): Asch, Beusichem, Eck en Wiel, Erichem, Ingen, Kerk-Avezaath, Lienden, Maurik (kunnantalo), Ommeren, Ravenswaaij, Rijswijk, Zoelen ja Zoelmond. Pienet kylät (): Aalst, De Akker, Bontemorgen, De Bosjes, Den Eng, Essebroek, Ganzert, De Heuvel, Hoog Kana, Hoogmeien, Klinkenberg, Leutes, Luchtenburg, Lutterveld, De Mars, Meerten, Meertenwei, Ommerenveld, Tweesluizen, Zandberg, Zevenmorgen ja Zwarte Paard. Entiset kylät: Verhuizen.

## Lähteet

## Aiheesta muualla

* Virallinen kotisivu
Johan Harald

**Johan Hugo Harald** (14. maaliskuuta 1893 Kokkola – 22. marraskuuta 1919) oli suomalainen jääkärikapteeni. Hänen vanhempansa olivat kalastaja Johan Harald ja Johanna Källström.

## Opinnot
Harald kirjoitti ylioppilaaksi Kokkolan ruotsalaisesta yhteiskoulusta vuonna 1913 ja liittyi Vaasalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1913–1914.

## Jääkärikausi

Harald liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaalliseen Preussin Jääkäripataljoona 27:n pioneerikomppaniaan 31. elokuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.

## Suomen sisällissota
:*Katso myös: [[Suomen sisällissota]]*
Harald saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 2. Jääkärirykmentin 4. jääkäripataljoonan 5. komppaniaan, josta hänet siirrettiin myöhemmin 3. jääkäriprikaatin esikuntaan ja 15. huhtikuuta 1918 alkaen 6. Jääkärirykmentin 17. jääkäripataljoonan 2. komppanian päälliköksi. Hän otti osaa sisällissodassa taisteluihin Viipurin ympäristössä muun muassa Nuoraan kylän taisteluun.

## Sisällissodan jälkeinen aika
Harald palveli sisällissodan jälkeen 6. Jääkärirykmentistä muodostetussa Jääkäripataljoona n:o 6:ssa, jonka nimi muutettiin myöhemmin Jääkäripataljoona n:o 3:ksi. Hänet siirrettiin 12. heinäkuuta 1918 komppanianpäälliköksi Pioneerikoulutuspataljoonaan, josta hänet määrättiin lokakuussa 1918 komppanianpäälliköksi Pioneeripataljoona 2:een. Hänet on haudattu Kokkolaan.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Laurent Redon

**Laurent Redon** (s. 5. elokuuta 1973 Loire, Ranska) on ranskalainen autourheilija.

Redon siirtyi kartingista Ranskan Formula 3 -sarjaan vuonna 1994. Hän ajoi Winfield-tallissa 11 kilpailussa saavuttaen 26 pistettä ja sarjan yhdeksännen sijan kauden päätteeksi. Vuonna 1995 voitti Ranskan Formula 3 -sarjan mestaruuden. Hän voitti 13 kilpailusta neljä ja saavutti 131 pistettä.

Kaudeksi 1996 Redon siirtyi kansainväliseen Formula 3000 -sarjaan DAMS-talliin. Hän saavutti yhdeksästä kilpailussa seitsemän pistettä, joiden turvin sijoittui sarjan loppupisteissä kahdeksanneksi. Redon jatkoi samassa sarjassa myös vuonna 1997 Super Nova -tallissa. Kauden päätteeksi hän oli saavuttanut kymmenen pistettä ja sarjan yhdeksännen sijan. Mestaruuden voitti samassa tallissa ajanut brasilialainen Ricardo Zonta 39 pisteellä.

Vuonna  Redon toimi Formula 1 -sarjassa kilpailleen Minardi-tallin testikuljettajana. Vuonna  hän testasi Benettonilla.

Redon siirtyi kilpailemaan Pohjois-Amerikkaan Indy Racing League -sarjaan vuonna 2001. Hän ajoi Conquest Racing -tallin autolla kahdessa kilpailussa saavuttaen 45 pistettä ja sarjan loppupisteissä 29. sijan. Hän osallistui myös samana vuonna Le Mansin 24 tunnin ajoon, jossa sijoittui LMP900-luokassa neljänneksi ja kokonaiskilpailussa sijalle 13. Hänen kanssaan Pescarlo Sport -tallissa Courage C60 -autolla ajoivat Sébastien Bourdais ja Jean-Christophe Boullion.

Vuonna 2002 Redon osallistui IRL-sarjassa 15 kilpailuun, joissa hän saavutti 229 pistettä. Sarjan kokonaispisteissä hän sijoittui sijalle 12. Hän oli paras eurooppalainen kuljettaja.
Randy Pausch

**Randolph Frederick Pausch** (23. lokakuuta 1960 Baltimore, Maryland &ndash; 25. heinäkuuta 2008 Chesapeake, Virginia) oli yhdysvaltalainen tietotekniikan professori, joka opetti Carnegie Mellon -yliopistossa, Pennsylvanian Pittsburghissa.

Hän tuli tunnetuksi pidettyään 18. syyskuuta 2007 luennon, joka sai nimityksen  "The Last Lecture" (). Hän käsitteli siinä omia lapsuudenunelmiansa, unelmien saavuttamista ja arvoja humoristisesti ja rennosti, vaikka hänellä oli vain hieman aiemmin todettu tappava haimasyöpä. Pausch kuoli syöpään heinäkuussa 2008.

## Lähteet
Love You Live

**Love You Live** on The Rolling Stonesin syyskuussa 1977 julkaistu kolmas virallinen livealbumi. Keith Richardsin mukaan se julkaistiin, koska yhtye oli levy-yhtiölle konserttitaltioinnin velkaa.
Osa albumista on äänitetty Yhdysvalloissa kesällä 1975, osa Euroopassa vuonna 1976 ja osa El Mocambo -yökerhossa Torontossa, Kanadassa vuonna 1977. 

Albumin kannen suunnitteli ja työsti Andy Warhol.

## Kappaleet
*Kaikki kappaleet kirjoittaneet Mick Jagger ja Keith Richards ellei toisin mainita.

### LP 1
#  
#  
#  
#  
#  
#  
#  
#  
# 
#  
### LP 2
# 
# 
# 
# 
#  
#  
#  
# 

## Kokoonpano
### The Rolling Stones
* Mick Jagger &ndash; laulu, huuliharppu
* Keith Richards &ndash; kitara, taustalaulu
* Ron Wood &ndash; kitara 
* Bill Wyman &ndash; basso 
* Charlie Watts &ndash; rummut

### Vierailijat
* Ian Stewart &ndash; piano 
* Billy Preston &ndash; piano, clavinet, taustalaulu
* Ollie Brown &ndash; lyömäsoittimet 

## Arvostelut
*Allmusic:  

## Lähteet
Piet Sielck

**Piet Sielck** (s. 14. marraskuuta 1963) on saksalainen kitaristi ja laulaja. Hän soittaa power metal -yhtyeissä Iron Savior ja Savage Circus. Lisäksi Sielck omistaa Powerhouse-studion Hampurissa.

## Ura
Sielck aloitti pianonsoiton kahdeksanvuotiaana. Kymmenen vuoden iässä hän siirtyi soittamaan ensin bassoa ja myöhemmin kitaraa.

Sielckin ensimmäinen yhtye oli hänen Kai Hansenin kanssa perustamansa Gentry. Vuonna 1982 Sielck lähti yhtyeestä ja työskenteli ensin teknikkona ja matkusti sen jälkeen vuodeksi Los Angelesiin. Palattuaan Yhdysvalloista hän aloitti uransa musiikkituottajana. Ensimmäinen albumi, jonka parissa hän työskenteli oli *[[Heading for Tomorrow]]*. Kyseessä oli hänen vanhan ystävänsä Kai Hansenin yhtyeen, Gamma Rayn, esikoisalbumi. Gamma Rayn lisäksi hän on tehnyt yhteistyötä myös mm. Uriah Heepin, Saxonin ja Blind Guardianin kanssa.

Vuonna 1996 Sielck perusti oman yhtyeensä, Iron Saviorin. Yhtyeessä olivat mukana myös Kai Hansen ja Blind Guardianin sen aikainen rumpali Thomen Stauch. Stauch ja Hansen jättivät Iron Saviorin myöhemmin, mutta yhtye on edelleen olemassa.

Vuonna 2004 Sielck liittyi Thomen Stauchin uuteen Savage Circus -yhtyeeseen.

## Diskografia
### Iron Savior
* *[[Iron Savior (albumi)|Iron Savior]]* (1997)
* *[[Coming Home (single)|Coming Home]]* (single, 1998)
* *[[Unification]]* (1998)
* *[[Interlude]]* (EP, 1999)
* *[[I've Been to Hell]]* (single, 2000)
* *[[Dark Assault]]* (2001)
* *[[Condition Red]]* (2002)
* *[[Battering Ram]]* (2004)
* *[[Megatropolis]]* (2007)
* *[[The Landing]]* (2011)
* *Rise of the Hero* (2014)
* *Titancraft* (2016)

### Savage Circus
* *[[Dreamland Manor]]* (2005)
* *[[Live in Atlanta]]* (DVD, 2007)

## Aiheesta muualla
*
Johan Hantula

**Johan Nestor Hantula** (s.28. elokuuta 1896 Kortesjärvi - 12. kesäkuuta 1978) oli suomalainen jääkäriluutnantti. Hänen vanhempansa olivat maanviljelijä Johan Hantula ja Serafia Nuottimäki. Hänet vihittiin avioliittoon vuonna 1927 Maija Savolaisen kanssa.

## Opinnot
Hantula kävi kansakoulun ja suoritti Miinanheittäjäkurssi Kenttätykistön kapitulanttikoulussa vuonna 1925 ja Taistelukoulun jalkaväkilinjan vuonna 1933.

## Jääkäriaika

Tämä kotitilaansa viljellyt maanviljelijä liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 29. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet siirrettiin pataljoonan haupitsipatteriin. Hän suoritti vuonna 1917 Libaussa järjestetyn moottoripyöräkurssin.

## Suomen sisällissota
:*Katso myös: [[Suomen sisällissota]]*
Hän saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 4. Jääkärirykmentin 8. jääkäripataljoonan 3. komppaniaan Hän otti osaa taisteluihin Raudussa ja rajaseudulla.

## Sisällissodan jälkeinen aika
Hän palveli sisällissodan jälkeen 4. Jääkärirykmentistä muodostetussa Jääkäripataljoona n:o 4:ssä, jonka nimi muuttui ensin Jääkäripataljoona n:o 2:ksi ja myöhemmin Pohjolan jääkäripataljoonaksi ja lopuksi Kajaanin sissipataljoonaksi. Hänet siirrettiin Kaartin jääkäripataljoonaan 1. huhtikuuta 1919. Armeijasta hän erosi 1. elokuuta 1919 ja liittyi Pohjois-Inkerin vapaajoukkoihin 7. marraskuu 1919 – 13. tammikuuta 1920 väliseksi ajaksi. Vapaajoukoista palattuaan hän toimi Kortesjärven suojeluskunnan paikallispäällikkönä 1. kesäkuuta 1920 – 5. tammikuuta 1921 välisen ajan. Armeijan palvelukseen hän palasi 21. lokakuuta 1924 ja sijoitettiin Keski-Suomen rykmenttiin, missä toimi vääpelinä 3. konekiväärikomppaniassa. Armeijasta hän erosi toistamiseen 20. lokakuuta 1926 ja siirtyi 2. helmikuuta 1927 rajavartioston palvelukseen ja hänet sijoitettiin Joensuun rajavartiostoon ja oli siellä ollut komppanianvääpelinä.

## Talvi- ja Jatkosota
Hantula osallistui talvisotaan komppanian vääpelinä Erillis-Pataljoona 13:ssa ja osallistui taisteluihin Lieksan suunnalla. Välirauhan aikana hän toimi Jalkaväkirykmentti 43:ssa ja myöhemmin komppanianvääpelinä Rajavartiosto 4:ssä. Jatkosodan puhjettua hänet komennettiin panssarintorjuntajoukkueenjohtajaksi Kevyt osasto 4:ään, josta hänet siirrettiin vuonna 1941 Jalkaväenkoulutuskeskus 12:een. Jatkosodassa hän osallistui taisteluihin Korpiselässä, Kolatselällä, Saarimäessä, Hyrsylässä, Yläjoella ja Säämäjärvellä.

## Sotien jälkeinen aika
Sotien jälkeen Hantula palveli joukkueenjohtajana ja koulutusupseerina Rajavartiosto 3:ssa ja Rajakoulussa vuoteen 1946 saakka, jolloin erosi vakinaisesta palveluksesta ja siirtyi KOP:n palvelukseen Turkuun.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Stronghold: Crusader

***Stronghold: Crusader*** on Firefly Studiosin kehittämä reaaliaikainen linnanrakentelupeli, joka julkaistiin heinäkuussa 2002. Peli on jatko-osa aikaisemmin ilmestyneelle *[[Stronghold (vuoden 2001 videopeli)|Strongholdille]]*, mutta ei vaadi sitä toimiakseen.

## Uutta
Peli on idealtaan ja grafiikoiltaan lähes identtinen *[[Stronghold (vuoden 2001 videopeli)|Stronghold]]in* kanssa, mutta monia uudistuksia on tehty.
* Peli ei enää sijoitu Eurooppaan vaan Lähi-itään, ja sen takia on mukana uusia vihollislordeja, uusia sotilasyksiköitä, pari uutta rakennusta ja uusia kampanjoita.
* Pääkampanjan 50 tehtävän lisäksi on neljä pienempää harjoituskampanjaa ja kaksi muuta pelityyppiä.
** **Call to Arms** opettaa perusasiat valtakunnanrakentamisesta, sotilaiden kouluttamisesta sekä ruoan- ja resurssintuotannosta.
** **Saladin's Conquest** näyttää miten voi voittaa arabien sotilailla muita arabeja sekä eurooppalaisia.
** **The Kings Crusade** opettaa taistelemaan arabeja vastaan.
** **Crusader States** opettaa tuntemaan eri viholliset.
** **Custom battlessa** saa itse valita listasta kartan, valita puolet ja liittolaisuudet.
** **Castle Builderissa** rakennetaan linnaa rauhassa ilman vihollisia.
** Näiden lisäksi voi itse tehdä omat kartat.
*** Uudet sotilasyksiköt eli arabisotilaat saa ostettua, kalliilla, suoraan palkkasotilaina ilman että tarvitsee tehdä pajoissa aseita.
*** Aavikolla kilpailu viljelysmaasta kovenee, mikä sopii peliin pakottaen aggressiiviseen pelityyliin (tietenkin on karttoja, joissa on vihreää paljonkin).
*** Jos ei ole viljelymaata ollenkaan, ruokaa, aseita ja resursseja voi ostaa, yleensä kalliilla hinnalla. Vastaavasti resursseja voi myydä ja lisätä siten nopeasti kullan määrää.

## Aiheesta muualla
* Firefly Studiosin kotisivu
Battering Ram

__NOTOC__
**Battering Ram** on Iron Saviorin viides studioalbumi, joka julkaistiin 18. kesäkuuta 2004.

## Kappaleet
#
#
#
#
#
#
#
#
#
#
#
#

## Kokoonpano
* Piet Sielck – laulu, kitara
* Yenz Leonhardt – basso, taustalaulu
* Joachim "Piesel" Küstner – kitara, taustalaulu
* Thomas Nack – rummut, lyömäsoittimet

## Arvostelut
* AllMusic: 
* Imperiumi: 8/10

## Lähteet

## Aiheesta muualla
* 
*
DJ Control

**DJ Control** (oik. **Jaakko Manninen**, s. 8. syyskuuta 1981 Mäntsälä) on suomalainen muusikko, joka on toiminut Beats and Styles -yhtyeen laulajana ja kitaristina. Beats and Stylesin tuotannon lisäksi Manninen on toiminut säveltäjänä myös joillekin artisteille, kuten Jonasille ja Lord Estille, 

## Elämä ja ura
Mannisen äiti on kirjailija Kirsti Manninen, ja hänen sisaruksiaan ovat kirjailija Katri Manninen ja musiikkivideo-ohjaaja Kusti Manninen. Manninen soittaa kitaraa, bassoa, koskettimia ja lyömäsoittimia.

## Lähteet

## Aiheesta muualla
* Beats and Stylesin sivut.
Roihuvuorentie

**Roihuvuorentie** () on Helsingin Roihuvuoressa sijaitseva päätie, joka on pituudeltaan 1,7 km. Roihuvuoren osa-alueen nimi oli aikaisemmin Itä-Herttoniemi, mutta se muutettiin asukkaiden toivomuksesta. Alkujaan asukkaat esittivät Satumaata osa-alueen nimeksi, koska alueen katujen nimistö  oli satuaiheista.  Nimistölautakunta piti Satumaata kuitenkin huonona ja antoi alueelle Roihuvuori-nimen, joka oli käytössä jo Roihuvuorentiessä. Roihuvuorentie ei siis ole saanut nimeään alueesta vaan päinvastoin. 

## Maaperä
Alueen nykyinen maanpinnan korkeus on tasossa +15.5–+26.7. Olemassa olevien tietojen perusteella alueen maaperä on kitkamaalajialuetta, jossa maakerroksen paksuus tiiviin kerroksen yläpuolella on yli metrin. Paikoitellen esiintyy alueita, joilla kallion pinta on hyvin lähellä maanpintaa.  

## Poikkikadut
Etelässä Roihuvuorentie alkaa *Abraham Wetterin tiestä*. Poikkiteitä ovat etelästä pohjoiseen lueteltuna: *Tuhkimontie, Satumaanpolku, Keijukaistenpolku, Peukaloisentie, Untuvaisenpolku, Strömsinlahdenpolku, Vuorenpeikontie, Tulisuontie, Lumikintie, Prinssitie, Prinsessantie ja Pikkupurontie.* Pohjoisessa Roihuvuorentie päättyy *Mekaanikonkatuun* ja *[[Seututie 170|Itäväylä]]än*. Matka lyhyintä ajotietä Helsingin keskustaan Rautatientorille on noin 7,7 km.

## Liikenne
Roihuvuorentiellä on tällä hetkellä liikennettä Tulisuontien eteläpuolella n. 6 600 ja Tulisuontien pohjoispuolella n. 4 400 ajoneuvoa vuorokaudessa. 

Hitaimmillaan Roihuvuorentiellä saa ajaa välillä *Satumaanpolku* ja *Peukaloisentie*, jossa suurin sallittu nopeus on 30 km/h, myös tien ainoa töyssy on sijoitettu rajoitusalueen sisältämään risteykseen *Tuhkimontie-Keijukaistenpolku*. Roihuvuorentiellä on kolmet liikennevalot, joista kahdet sijaitsevat risteyksessä.

Jalankulun ja pyöräilyn väylä on Roihuvuorentiellä molemmin puolin. Pyöräilijät jalankulkijoista erottava väylä on n. 1 km mittainen, tien itäisellä puolella, etelästä pohjoiseen tultaessa päättyen Tulisuontiehen. Myös osa Roihuvuorentien pohjoispäästä, sen itäpuolella, on varustettu pyörä- ja jalankulunväylän erottavalla viivalla.

Liikennemäärien ennustetaan kasvavan Tulisuontien eteläpuolella noin 8 000 ja Tulisuontien pohjoispuolella noin 5 500 ajoneuvoon vuoteen 2025 mennessä. Tämän takia Tulisuontien risteyksen kohdalle on esitetty kiertoliittymää. Samalla Roihuvuorentien linjausta on tarkoitus muuttaa idemmäksi nykyisestä risteyksen kohdalla.  

## Tien varrella asuneita
Kuuluisuuksia tien varrella on asunut tanssinopettaja Aira Samulin sekä poliitikko Kalevi Sorsa asui puolisonsa Irenen kanssa Roihuvuorentie 18:ssa.

## Nähtävyyksiä tien varrella
*Roihuvuoren japanilaistyylinen puutarha
*Roihuvuoren kirkko

## Aiheesta muualla

## Lähteet
Minnesota Timberwolves

**Minnesota Timberwolves** on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Minneapolis Minnesotan osavaltiossa ja se pelaa kotiottelunsa Target Center -areenassa. Minnesota Timberwolves kuuluu NBA:n läntisen konferenssin luoteisen divisioonaan yhdessä Denver Nuggetsin, Portland Trail Blazersin,
Oklahoma City Thunderin ja Utah Jazzin kanssa.

Timberwolves pääsi pudotuspeleihin kahdeksana peräkkäisenä vuotena 1997–2004 mutta vain viimeisellä kerralla se eteni ensimmäiseltä kierrokselta jatkoon ja ylsi lopulta konferenssifinaaleihin, joissa se hävisi Los Angeles Lakersille otteluvoitoin 2–4. Seuraavan kerran joukkue pelasi pudotuspeleissä vasta keväällä 2018 ja putosi ensimmäisellä kierroksella jatkosta.

Maineikkaita Timberwolvesia edustaneita pelaajia ovat muun muassa Kevin Garnett, Kevin Love, Sam Cassell, Latrell Sprewell, Christian Laettner, Stephon Marbury, Derrick Rose ja espanjalainen Ricky Rubio.

## Jäädytetyt numerot
* 2 Malik Sealy (seurassa 1999–2000)

## Päävalmentajat

* Bill Musselman (1989–1991)
* Jimmy Rodgers (1991–1993)
* Sidney Lowe (1993–1994)
* Bill Blair (1994–1995)
* Flip Saunders (1995–2005, 2014–2015)
* Kevin McHale (2005, 2008–2009)
* Dwane Casey (2005–2007)
* Randy Wittman (2007–2008)
* Kurt Rambis (2009–2011)
* Rick Adelman (2011–2014)
* Sam Mitchell (2015–2016)
* Tom Thibodeau (2016–2019)
* Ryan Saunders (2019–2021)
* Chris Finch (2021–)

## Lähteet

## Aiheesta muualla
* Minnesota Timberwolvesin viralliset sivut
Oulujoen hautausmaa

**Oulujoen hautausmaa** on Oulun seurakuntayhtymän omistama hautausmaa Oulun Kirkkokankaalla.

## Sijainti ja rakentaminen
Hautausmaa sijaitsee noin seitsemän kilometrin päässä Oulun keskustasta entisen Oulujoen kunnan alueella. Hautausmaan välittömässä läheisyydessä on Oulujoen kirkko. Hautausmaan ja kirkkopuiston erottaa toisistaan niiden välistä kulkeva Sangintie.

Oulujoen hautausmaa ja Intiössä sijaitseva Oulun hautausmaa olivat pitkään Oulun seurakuntien ainoat hautausmaat. Ylikiimingin liityttyä Ouluun, seurakuntien hoitoon tulivat myös Kiviharjun hautausmaa ja Ylivuoton hautausmaa sekä edelleen hautausmaina toimivat Ylikiimingin kirkon kirkkotarhat. Oulujoen hautausmaan perustamispäätös tehtiin vuonna 1904, mutta hautausmaa otettiin käyttöön vasta syyskuussa 1908 pian Oulujoen kirkon vihkimisen jälkeen. Hautausmaa-alue erotettiin Oulun maaseurakunnan Turusen virkatalon tilasta, minkä vuoksi hautausmaata on nimitetty myös Turusenkankaaksi. Hautausmaata on laajennettu 1932. 

Arkkitehti Uki Heikkisen suunnittelema sotien 1939–1944 sankarihauta-alue on sijoitettu kirkkopuistoon. Hautausmaan alueella on myös Vapaussodan muistomerkki.

## Hautoja
Oulujoen hautausmaalle on haudattu muun muassa seuraavat henkilöt:
* Sakari Harju (1896–1993), ''Liitto''-lehden perustaja, maanviljelijä
* Matti Hoikka (1859–1939), kansanedustaja
* Juho Leiviskä (1882–1954), kivityöntekijä ja maallikkosaarnaaja, jonka haudalle seurakunta pystytti kiven vuonna 1964 tunnustuksena saarnamiehen työstä
* Yrjö Saarela (1884–1951), painin olympiavoittaja ja maailmanmestari, maanviljelijä
* Ilmari Sormunen (1896–1980), toimittaja, vasemmistopoliitikko, kansanedustaja
* Matti Ferdinand Tervaoja (1885–1966), Osuuskauppa Arinan perustaja, taloustirehtööri, maanviljelijä
* Jenni Ylitalo, o.s. Kärnä (1877–1908), ensimmäisenä vainajana hautausmaahan haudattu 20. syyskuuta 1908.

## Lähteet
Overbetuwe

**Overbetuwe** on kunta Alankomaissa, Gelderlandin provinssissa. Asukkaita kunnassa on 44&nbsp;287 (1.2.2008) ja väestötiheys on 404/km². Kunnan pinta-ala on 115,18 neliökilometriä, josta vettä on 5,59 km². Overbetuwen pormestarina toimii Liesbeth Tuijnman. Overbetuwen keskuspaikka on Elst, jossa asukkaita on noin 20&nbsp;000. Myös kunnantalo sijaitsee Elstissä.

Overbetuwen naapurikunnat ovat Renkum pohjoisessa, Arnhem koillisessa, Lingewaard idässä, Nijmegen kaakossa, Beuningen etelässä, Neder-Betuwe lännessä ja Wageningen luoteessa. Pohjoisessa kunta rajoittuu Reinjokeen ja etelässä Waaljokeen.

Nykyinen Overbetuwen kunta muodostui 1. tammikuuta 2001, kun Elst, Heteren ja Valburg yhdistyivät. 

Kaupungin keskeisestä sijainnista Nijmegenin ja Arnhemin välillä johtuen monet Overbetuwen asukkaat kulkevat näissä kaupungeissa töissä. Kolme suurta moottoritietä, A50, A15 ja A325, kulkevat kunnan alueella. Overbetuwessa on kaksi rautatieasemaa.

## Asutuskeskukset

Overbetuwen kunta muodostuu seuraavista osista ():
Andelst, Driel, Elst, Hemmen, Herveld, Heteren, Homoet, Loenen, Oosterhout (osittain), Randwijk, Slijk-Ewijk, Valburg ja Zetten.

## Politiikka

Kunnan pormestari on Liesbeth Tuijnman. Overbetuwen kunnanvaltuuston koostumus vuoden 2006 vaalien jälkeen:



## Lähteet

## Aiheesta muualla

* Virallinen kotisivu
Hans Collani

**Hans Collani** (13. helmikuuta 1908 Stettin, Saksa – 29. heinäkuuta 1944 Sinimäe, Viro) oli saksalainen Waffen-SS-eversti (*[[SS-Standartenführer]]*), joka toimi Suomalaisen Waffen-SS-vapaaehtoispataljoonan komentajana toisessa maailmansodassa. 

Collani syntyi pommerilaiseen upseeriperheeseen 1908. Hänen isänsä oli jalkaväen eversti. Ennen sotilasuraansa Collani työskenteli kauppalaivaston palveluksessa muun muassa Itämerellä. 

Collani liittyi Saksan kansallissosialistiseen työväenpuolueeseen ja SA-joukkoihin 1932. Pian kansallissosialistisen puolueen valtaannousun jälkeen hän siirtyi Schutzstaffeliin (SS) ja nousi Adolf Hitlerin henkivartiokaartiksi perustetun SS-yksikön Leibstandarte SS Adolf Hitlerin komppanianpäälliköksi. Hän toimi myös SS-kenraali Josef ”Sepp” Dietrichin adjutanttina.

## Toinen maailmansota
Collani palveli Leibstandarte Adolf Hitlerissä ja osallistui Puolan offensiiviin 1939 sekä taisteluun Ranskasta 1940. Hän palveli SS-rykmentti Nordlandissa ja SS-divisioona Wikingin esikunnassa, ennen kuin sai pataljoonan komennettavakseen. Wikingiin kuulunut Suomalainen SS-pataljoona perustettiin Wienissä 15. kesäkuuta 1941, ja tuolloin SS-Hauptsturmführerin arvoinen Collani tuli sen komentajaksi. Collani suhtautui alkuun jäykästi suomalaisiin alaisiinsa, mutta vähitellen suhteet lämpenivät. Suomalaispataljoonan kotiuttamisen jälkeen 1. elokuuta 1943 hänet määrättiin 49. SS-vapaaehtois-panssarikrenatöörirykmentti De Ruyterin komentajaksi. Rykmentti kuului hollantilaisista vapaaehtoisista koottuun SS-vapaaehtois-panssarikrenatööriprikaati Nederlandiin.

49. SS-vapaaehtois-panssarikrenatöörirykmentin komentaja, SS-Obersturmbannführer Collani haavoittui kuolettavasti taistelussa Narvan länsipuolella 27. heinäkuuta 1944. Hän kuoli haavoihinsa sotilassairaalassa 29. heinäkuuta 1944, ja hänet haudattiin Tallinnan saksalaiselle sotilashautausmaalle. Collanille myönnettiin kaksi postuumia kunnianosoitusta: Rautaristin ritariristi 19. elokuuta 1944 ja SS-Standartenführerin arvo 30. tammikuuta 1945

## Lähteet
* 
* Axis Biografical Research (ABR.com): SS-Standartenführer & Oberst der Polizei, Schutzpolizei, Gendarmerie & Feuerschutzpolizei 
* H. Anttonen, O. Wikberg, K. Kuusela: Biography Hans Collani 

### Viitteet
Condition Red

__NOTOC__
**Condition Red** on Iron Saviorin neljäs studioalbumi, joka julkaistiin 3. kesäkuuta 2002.

## Kappaleet
#
#
#
#
#
#
#
#
#
#
#
#
#
#Living After Midnight (Judas Priest cover, Japanin bonuskappale)

## Kokoonpano
* Piet Sielck – laulu, kitara
* Jan Eckert – basso
* Joachim "Piesel" Küstner – kitara
* Thomas Nack – rummut, lyömäsoittimet
* Andreas Kück – kosketinsoittimet

## Arvostelut
* AllMusic: 

## Lähteet

## Aiheesta muualla
* 
*
Dragon Ball Z: Budokai 3

**Dragon Ball Z: Budokai 3** on Atarin vuonna 2004 julkaisema tappelupeli, joka perustuu Dragon Ball Z -animeen. Se on saatavilla PlayStation 2- sekä Nintendo GameCube -alustoille. Peli on Budokai-sarjan kolmas osa.

## Pelimuodot

**Story Mode**(**Tarinatila)**
Tarinatilassa pelataan eri saagoja animen mukaisesti nämä saagat ovat Saiyalaiset, Frieza, Androidit, Cell, Majin Buu
Sekä Dragonball GT saaga. Tarinatilassa voidaan valita millä hahmolla sen pelaa. Pelaamalla erillä hahmolla tämän tarinan läpi asti, avautuu uusia hahmoja joilla voi myös pelata heidän tarinansa.

**World Tournament** **(Maailmanturnaus)**
Pelaaja pelaa Maailmanturnauksessa tekoälyllä ohjattua vastustajaa (COM) vastaan. ja voitettuaan turnauksen pelaaja saa rahaa

**Skills** **(Taidot)**
Skills-tilassa voidaan parantaa hahmon taitoja ja myös vaihtaa niitä toisten pelaajien kanssa. Tarkoituksena on kehittää hahmon taitoja äärimmilleen.

**Dueling** **(Kaksintaistelu)**
Dueling-tilassa on yksin- ja moninpelimahdollisuus. Yksinpelissä on mahdollista pelata tekoälyllä toimivia sarjan hahmoja vastaan ja moninpelissä taas jotain toista pelaajaa vastaan.

## Pelattavat hahmot

* Goku 
* Goku (lapsi) 
* Gohan (lapsi)
* Gohan (teini) 
* Gohan (aikuinen)
* Goten 
* Trunks (lapsi) 
* Trunks (tulevaisuus) 
* Krillin
* Yamcha
* Vegeta 
* Tienshinhan
* Omega Shenron
* Piccolo 
* Nappa
* Raditz
* Bardock
* Recoome
* Frieza 
* Cooler 
* kapteeni Ginyu
* Saibamen
* Cell
* Cell junior
* Androidi 16
* Androidi 17
* Androidi 18
* Dr.Gero
* Majin Buu
* Super Buu
* Kid Buu
* Hercule
* Videl
* Great Saiyaman
* Recoome
* Dabura
* Supreme Kai 
* Gogeta 
* Vegito 
* Gotenks 

## Aiheesta muualla
* 
* ''Dragon Ball Z: Budokai 3'' at IGN
* ''Dragon Ball Z: Budokai 3'' at Game Rankings
* ''Dragon Ball Z: Budokai 3'' at Dranet
* ''Dragon Ball Z Budokai 3
Materan maakunta

**Materan maakunta** () on yksi Italian maakunnista. Se sijaitsee Basilicatan alueella Italian eteläosissa. Kaakossa maakunta rajoittuu Joonianmereen.

Materan maakunnan pinta-ala on 3&nbsp;479 km² ja asukasluku hieman yli 200&nbsp;000. Maakunta muodostuu 31 kunnasta, ja sen pääkaupunki on Matera.

## Lähteet

## Aiheesta muualla

*Virallinen sivusto
Montferland

**Montferland** on kunta Alankomaissa, Gelderlandin provinssissa. Asukkaita kunnassa on 34&nbsp;964 (1.2.2008) ja väestötiheys on 331/km². Kunnan pinta-ala on 106,54 neliökilometriä, josta vettä on 0,91 km². Montferlandin pormestarina toimii Ina Leppink-Schuitema. Kunnan keskuspaikka on Didam.

Montferlandin naapurikunnat ovat Zevenaar luoteessa, Doetinchem koillisessa, Oude IJsselstreek idässä ja Emmerik kaakossa. Etelässä kunta rajoittuu Saksaan.

Nykyinen Montferlandin kunta syntyi kun Berghin ja Didamin kunnat yhdistyivät 1. tammikuuta 2005.

## Asutuskeskukset
Azewijn, Beek, Braamt, Didam, Greffelkamp, 's-Heerenberg, Holthuizen, Kilder, Lengel, Loerbeek, Loil, Nieuw-Dijk, Oud-Dijk, Stokkum, Vethuizen, Vinkwijk, Wijnbergen ja Zeddam.

## Lähteet

## Aiheesta muualla

* Virallinen kotisivu
Loulé

**Loulé** on kaupunki ja kunta Portugalissa. Se sijaitsee Algarven maakunnassa maan etelärannikolla, tarkkaan ottaen Faron piirissä lähellä Faroa. 

Vuonna 1988 kaupunkioikeudet saanut Loulé tunnetaan karnevaaleistaan ja lauantaisista markkinoistaan. Kunnan väkiluku on 70&nbsp;622 (2011).

## Lähteet

## Aiheesta muualla
Dragon Ball Z: Budokai Tenkaichi 3

**Dragon Ball Z: Budokai Tenkaichi 3** (, ドラゴンボールZ Sparking! METEOR, Doragon Bōru Zetto Supākingu! Meteo?) on  vuonna 2007 Atarin julkaisema tappeluroolipeli, joka perustuu Dragon Ball Z -animeen. Se on saatavilla PlayStation 2- ja Wii -alustoille. Siinä on jopa 160 erilaista hahmoa Dragon Ballista, Dragonball Z:sta sekä Dragonball GT:stä ja Dragonball Z -elokuvista tuttuja hahmoja.

## Aiheesta muualla
* Official ''Budokai Tenkaichi'' series website  
*
Seattle SuperSonics

**Seattle SuperSonics** oli yhdysvaltalainen ammattilaiskoripalloseura, joka pelasi NBA-liigassa kauteen 2007–2008 asti. Seuran kotipaikkakunta oli Seattle Washingtonin osavaltiossa ja se pelasi kotiottelunsa KeyArenassa. Seattle SuperSonics kuului NBA:n läntisen konferenssin luoteiseen divisioonaan yhdessä Denver Nuggetsin, Minnesota Timberwolvesin, Portland Trail Blazersin ja Utah Jazzin kanssa.

Joukkueen omistaja Clay Bennett päätti siirtää joukkueen Oklahoma Cityyn Oklahoman osavaltioon kaudeksi 2008–2009. Uuden joukkueen nimi on Oklahoma City Thunder. Nimi Seattle SuperSonics säilyy Seattlessa mahdollista uutta joukkuetta varten. Joukkue pysyy samassa divisioonassa.

Tammikuussa 2013 uutisoitiin SuperSonicsin mahdollisesta paluusta Seattleen sijoittajaryhmän ostettua Sacramento Kingsin.

## Jäädytetyt numerot
* 1 Gus Williams (seurassa 1977–1984)
*10 Nate McMillan (1987–1998)
*19 Lenny Wilkens (1969–1972)
*24 Spencer Haywood (1971–1975)
*32 Fred Brown (1971–1984)
*43 Jack Sikma (1978–1986)

## Lähteet

## Aiheesta muualla
* Oklahoma Cityn NBA-joukkueen viralliset sivut
Dzaun piiri

**Dzaun piiri** (, ) on hallinnollinen alue Georgiasta itsenäiseksi julistautuneen Etelä-Ossetian tasavallassa Kaukasiassa. Alue käsittää Etelä-Ossetian pohjoisosan eikä ole ollut Georgian keskushallituksen hallinnassa vuoden 1992 jälkeen. Piiri rajoittuu lännessä Georgian Ratša-Letškhumi ja Kvemo Svanetin alueeseen kuuluvaan Onin maakuntaan, pohjoisessa Venäjän federaation kuuluvaan Pohjois-Ossetia-Alanian tasavaltaan, idässä Georgian Mtskheta-Mtianetin alueseen kuuluviin Akhalgorin ja Qazbegin maakuntiin, etelässä Tshinvalin ja Znauyrin piireihin. 

Dzaun piirin pinta-ala on 1&nbsp;448 km² ja piirin asukasluku on arviolta 10&nbsp;000. Piirin hallinnollinen keskus on Dzaun kaupunki. Rokin tunneli, Etelä-Ossetian strateginen yhteys Venäjälle, sijaitsee alueella. Alueella on kaksi kaupunkia ja kymmenen kylää. Georgian hallituksen mukaan Dzaun piiri on Šida Kartlin alueeseen kuuluva maakunta.


kuva:South Ossetia rayons and capital Dzau.PNG|Dzaun piirin sijainti Etelä-Ossetian tasavallan kartalla
Kuva:Dzau.png|Dzaun alueen sijainti Georgian tasavallan kartalla
Take It or Leave It

***Take It or Leave It*** on yhdysvaltalainen vuosina 1940–1950 radiossa esitetty visailuohjelma. Vuonna 1950 sarjan uudeksi nimeksi tuli *The $64 Question*, joka toimi edeltäjänä 1955–1958 televisiossa esitetylle *[[The $64,000 Question]]* -visailulle.

Jakson kulku oli suoraviivainen: osallistujalta kysyttiin sarja koko ajan vaikeutuvia kysymyksiä. Ensimmäisen kysymyksen arvo oli yksi dollari, ja jokainen oikea vastaus kaksinkertaisti osallistujan voittopotin. Jokaisen kysymyksen kohdalla kilpailijalla oli mahdollisuus joko pitää voittonsa tai siirtyä seuraavaan kysymykseen. Kaikkiaan kysymyksiä oli seitsemän.

Ohjelman alkuperäisenä isäntänä toimi Bob Hawk. Häntä seurasivat Phil Baker, Garry Moore, Eddie Cantor ja Jack Paar.

*Take It or Leave It* pääsi Radio Hall of Fameen vuonna 1990.

## Lähteet
Znauyrin piiri

**Znauyryn piiri** () on hallinnollinen alue Georgiasta itsenäiseksi julistautuneen Etelä-Ossetian tasavallan lounaisosassa Kaukasiassa. Alue ei ole ollut Georgian hallinnassa vuoden 1992 jälkeen. Piiri rajoittuu lännessä Georgian Imeretin alueeseen kuuluvaan Satškheren maakuntaan, pohjoisessa Dzaun piiriin, idässä Tshinvalin piiriin ja etelässä Georgian Šida Kartlin alueeseen kuuluviin Gorin ja Karelin maakuntiin. Georgian mukaan Znauyryn piiri ei ole oma hallinnollinen alueensa, vaan osa Karelin maakuntaa. Piirin hallinnollinen keskus on Znauyr.
Håkan Mild

**Stig Håkan Mild** (s. 14. kesäkuuta 1971, Trollhättan, Ruotsi) on ruotsalainen entinen jalkapalloilija. Jalkapallourallaan hän oli pelipaikaltaan keskikenttäpelaaja. Nykyisin Mild toimii IFK Göteborgin urheilupäälikkönä.

## Saavutukset
* MM-pronssia 1994
* 74 A-maaottelua (33 voittoa, 23 tasapeliä, 18 tappiota)
* 8 maajoukkuemaalia
* Viisi Ruotsin mestaruutta IFK Göteborgissa (1990, 1991, 1993, 1995 ja 1996)
* Yksi Ruotsin mestaruus IFK Göteborgissa urheilupäällikkönä (2007)

## Seurat
* Trollhättans FK ennen vuotta 1988
* IFK Göteborg 1988–1993
* Servette Genève 1993–1995
* IFK Göteborg 1995–1996
* Real Sociedad 1996–1998
* IFK Göteborg 1998–2001
* Wimbledon FC 2001–2002
* IFK Göteborg 2002–2005

## Lähteet
Focus on the Family

**Focus on the Family** on yhdysvaltalainen kristillinen järjestö, joka edistää konservatiivisia yhteiskunnallisia ja uskonnollisia arvoja eri medioiden kautta. Sen päämaja sijaitsee Colorado Springsissä, Coloradossa. Järjestö pyrkii levittämään evankeliumia tukemalla kristillisiä avioliittoja ja perheitä.

Järjestön perusti James Dobson vuonna 1977. Järjestön ydintoimintoihin kuuluvat päivittäiset radiolähetykset, perheneuvonta ja kirjojen, lehtien sekä äänitallenteiden julkaisu. *Focus on the Familyn* radiolähetysten arvioitu päivittäinen kuulijamäärä on 220 miljoonaa, ja niitä lähettää 6&nbsp;300 asemaa 164 maassa. Järjestöllä on 1&nbsp;300 työntekijää.

Vuonna 2008 *Focus on the Family* pääsi Radio Hall of Fameen..

## Historia
Järjestön perusti vuonna 1977 evankelikaalinen kristitty ja psykologi James Dobson Arcadiassa, Kaliforniassa, alun perin radio-ohjelmana. Dobsonin lämminhenkinen tyyli ja koulutustausta toivat suosiota hänen kirjoilleen ja lähetyksilleen, ja Focus on the Family kasvoi mediayhtymäksi, joka tavoitti miljoonia kuulijoita ja lukijoita.

Järjestö tuotti radio-ohjelmia, Adventures in Odyssey -lastenohjelman (1987), lehden (1983), Dobsonin sanomalehtipalstan (1992), verkkosivuston (1997) sekä elokuvia ja tv-ohjelmia, kuten Dobsonin seitsenosaisen Family Life Seminars -elokuvasarjan, joka tavoitti vuoteen 1988 mennessä 50 miljoonaa ihmistä. Dobson jäi eläkkeelle presidentin tehtävästä 2003 mutta jatkoi hallituksen puheenjohtajana vuoteen 2009.

2000-luvun alussa Focus on the Familyn radio-ohjelmia kuultiin yli 5 000 asemalla 160 maassa, ja niiden arvioitu yleisö oli yli 200 miljoonaa. Järjestöä rahoitetaan median, kuten kirjojen ja radio-ohjelmien, sekä yksityisten lahjoitusten kautta. Sen radio-ohjelma valittiin Radio Hall of Fameen vuonna 2008.

## Media
Focus on the Familyllä oli vuonna 2010 yli 2,3 miljoonaa tilaajaa sen kymmenelle aikakauslehdelle. Järjestön julkaisuja ovat muun muassa *Focus on the Family*, *Brio*, *Breakaway* ja *Citizen Magazine*.

Järjestön ensisijainen työmuoto on James Dobsonin päivittäinen radio-ohjelma, jolla on päivittäin noin 220 miljoonaa kuulijaa. Focus on the Family tuottaa myös televisio-ohjelmaa, sillä on koulutusinsituutti sekä yliopisto-ohjelma. Järjestö on mukana myös kirjojen kustantamisessa ja se tukee lukuisia järjestöjä kansainvälisesti.

## Kritiikki
Vaikka järjestön työ on osin kiistatonta, sen konservatiiviset poliittiset kannat herättävät kiistaa. Vuonna 2006 se julkaisi elämää puolustavia tv-mainoksia, ja vuonna 2008 se levitti Barack Obaman presidenttikampanjan aikana *Letter from 2012 in Obama’s America* -kirjoitusta, joka ennusti yhteiskunnan romahdusta. Vuoden 2010 Super Bowlissa esitettiin järjestön elämää puolustava mainos, jossa esiintyi pelinrakentaja Tim Tebow. Järjestö on kohdannut erityistä kritiikkiä sen vastustavien kantojen vuoksi homoseksuaalisuutta ja samaa sukupuolta olevien avioliittoja kohtaan.

## Lähteet

## Aiheesta muualla
*Järjestön kotisivut
*No-Moo-Lies
*Brian Elroy McKinley: Why Focus On The Family is of the Devil